Bessieheide (Erica baccans) is 'n blomdraende struik wat tot die genus Erica behoort en deel van die fynbos vorm. Die plant is inheems aan die Wes-Kaap en kom op die Kaapse Skiereiland voor waar dit op die laer- en middelhellings groei, van Seinheuwel tot by Simonstad. Die struik is regop, dig en word 2,0 m hoog. Die struik blom van September tot November wanneer dit oortrek is met pienk blomme. Vuur vernietig die plant maar die sade oorleef. Die naam baccans beteken bessie-agtig en verwys na die vorm en kleur van die blomme. Bestuiwing word deur insekte en voëls behartig. Dit word ook in tuine gekweek. In Engels staan die plant bekend as die Berry Heath. Lys van Erica spesies http://redlist.sanbi.org/species.php?species=1820-73 http://pza.sanbi.org/erica-baccans